hippocrates-et-corpus-hippocraticum.de-diaeta-iiv 4.93
93 . Ὁκόσα δὲ ἀλλόμορφα σώματα φαίνεται ἐν τοῖσιν ὕπνοισι καὶ φοβέει τὸν ἄνθρωπον , σιτίων ἀσυνήθων σημαίνει πλησμονὴν καὶ ἀπόκρισιν , καὶ χολέραν καὶ νοῦσον κινδυνώδεα · ἀλλὰ χρὴ ἔμετον ποιήσασθαι καὶ προσαγαγεῖν ἐς ἡμέρας πέντε σιτίοισιν ὡς κουφοτάτοισι , μὴ πολλοῖσι μηδὲ δριμέσι , μήτε τοῖσι ξηροῖσι μήτε τοῖσι θερμοῖσι , καὶ τῶν πόνων τοῖσι κατὰ φύσιν μάλιστα , πλὴν τῶν ἀπὸ δείπνου περιπάτων · χρῆσθαι δὲ καὶ θερμολουσίῃ καὶ ῤᾳθυμίῃ · ἥλιον δὲ καὶ ψῦχος φυλασσέσθω . Ἢν δὲ ἐν τῷ ὕπνῳ ἐσθίειν δοκέῃ ἢ πίνειν τῶν συνήθων σιτίων ἢ πομάτων , ἔνδειαν σημαίνει τροφῆς καὶ ψυχῆς ἐπιθυμίην · κρέα δὲ τὰ μὲν ἰσχυρότατα ἐνδείας ὑπερβολὴν , τὰ δὲ ἀσθενέστερα ἧσσον · ὥσπερ γὰρ ἐσθιόμενον ἀγαθὸν , οὕτω καὶ ὁρεόμενον · ἀφαιρέειν οὖν τῶν σιτίων οὐ ξυμφέρει · τροφῆς γὰρ ἐνδείας ὑπερβολὴν τοῦτο σημαίνει · ἀλλὰ καὶ ἄρτοι τυρῷ καὶ μέλιτι πεποιημένοι καθ’ ὕπνους ἐσθιόμενοι , ὡσαύτως σημαίνουσιν . Ὕδωρ δὲ καθαρὸν πινόμενον ἀγαθόν · τὰ δὲ ἄλλα πάντα βλάπτει . Ὁκόσα δὲ δοκέει ὁ ἄνθρωπος θεωρέειν τῶν συνήθων , ψυχῆς ἐπιθυμίην σημαίνει . Ὁκόσα δὲ φεύγει πεφοβημένος , ἐπίστασιν τοῦ αἵματος σημαίνει ὑπὸ ξηρασίης · ξυμφέρει δὲ ψῦξαι καὶ ὑγρῆναι τὸ σῶμα . Ὁκόσα δὲ ἢ μάχεται ἢ κεντέεται ἢ ξυνδέεται ὑπ’ ἄλλου , ἀπόκρισιν σημαίνε ὑπεναντίην τῇ περιόδῳ γεγονέναι ἐν τῷ σώματι · ξυμφέρει οὖν ἐμέειν καὶ ἰσχναίνειν καὶ περιπατεῖν , καὶ σιτίοισι κούφοισι χρῆσθαι , καὶ προσάγειν ἐκ τοῦ ἐμέτου ἐς ἡμέρας πέντε . Ἀλλὰ καὶ πλάνοι καὶ ἀναβάσιες χαλεπαὶ ταὐτὰ σημαίνουσιν . Ποταμῶν διαβάσιες καὶ ὁπλῖται καὶ πολέμιοι καὶ τέρατα ἀλλόμορφα νοῦσον σημαίνει ἢ μανίην · ξυμφέρει σιτίοισιν ὀλίγοισι κούφοισί τε καὶ μαλακοῖσι χρέεσθαι , καὶ ἐμέτοισι προσάγειν ἡσυχῇ ἐπὶ ἡμέρας πέντε , καὶ τοῖσι πόνοισι τοϊσι κατὰ φύσιν πολλοῖσι χρέεσθαι πλὴν ἀπὸ τοῦ δείπνου , θερμολουσίην δὲ , ῥᾳθυμίην , ψῦχος , ἥλιον φυλάσσεσθαι . Τούτοισι χρώμενος ὡς γέγραπται , ὑγιανεῖ τὸν βίον , καὶ εὕρηταί μοι δίαιτα ὡς δυνατὸν εὑρεῖν ἄνθρωπον ἐόντα ξὺν τοῖσι θεοῖσιν .
Lemmas: 93 . ὁπόσος δέ ἀλλόμορφος σῶμα φαίνω ἐν ὁ ὕπνος καί φοβέω ὁ ἄνθρωπος , σιτίον ἀσυνήθης σημαίνω πλησμονή καί ἀπόκρισις , καί χολέρα καί νόσος κινδυνώδης · ἀλλά χρή ἔμετος ποιέω καί προσάγω εἰς ἡμέρα πέντε σιτίον ὡς κοῦφος , μή πολύς μηδέ δριμύς , μήτε ὁ ξηρός μήτε ὁ θερμός , καί ὁ πόνος ὁ κατά φύσις μάλα , πλήν ὁ ἀπό δεῖπνον περίπατος · χράω δέ καί θερμολουσία καί ῥαθυμία · ἥλιος δέ καί ψῦχος φυλάσσω . ἐάν δέ ἐν ὁ ὕπνος ἐσθίω δοκέω ἤ πίνω ὁ συνήθης σιτίον ἤ πόμα , ἔνδεια σημαίνω τροφή καί ψυχή ἐπιθυμία · κρέας δέ ὁ μέν ἰσχυρός ἔνδεια ὑπερβολή , ὁ δέ ἀσθενής ἥσσων · ὥσπερ γάρ εἰσθέω ἀγαθός , οὕτως καί ὁράω · ἀφαιρέω οὖν ὁ σιτίον οὐ συμφέρω · τροφή γάρ ἔνδεια ὑπερβολή οὗτος σημαίνω · ἀλλά καί ἄρτος τυρός καί μέλι ποιέω κατά ὕπνος ἐσθίω , ὡσαύτως σημαίνω . ὕδωρ δέ καθαρός πίνω ἀγαθός · ὁ δέ ἄλλος πᾶς βλάπτω . ὁπόσος δέ δοκέω ὁ ἄνθρωπος θεωρέω ὁ συνήθης , ψυχή ἐπιθυμία σημαίνω . ὁπόσος δέ φεύγω φοβέω , ἐπίστασις ὁ αἷμα σημαίνω ὑπό ξηρασία · συμφέρω δέ ψύχω καί ὑγραίνω ὁ σῶμα . ὁπόσος δέ ἤ μάχομαι ἤ κεντέω ἤ συνδέω ὑπό ἄλλος , ἀπόκρισις σημαίνω ὑπεναντίος ὁ περίοδος γίγνομαι ἐν ὁ σῶμα · συμφέρω οὖν ἐμέω καί ἰσχναίνω καί περιπατέω , καί σιτίον κοῦφος χράω , καί προσάγω ἐκ ὁ ἔμετος εἰς ἡμέρα πέντε . ἀλλά καί πλάνος καί ἀνάβασις χαλεπός αὐτός σημαίνω . ποταμός διάβασις καί ὁπλίτης καί πολέμιος καί τέρας ἀλλόμορφος νόσος σημαίνω ἤ μανία · συμφέρω σιτίον ὀλίγος κοῦφος τε καί μαλακός χράω , καί ἔμετος προσάγω ἡσυχῇ ἐπί ἡμέρα πέντε , καί ὁ πόνος τοϊες κατά φύσις πολύς χράω πλήν ἀπό ὁ δεῖπνον , θερμολουσία δέ , ῥαθυμία , ψῦχος , ἥλιος φυλάσσω . οὗτος χράω ὡς γράφω , ὑγιαίνω ὁ βίος , καί εὑρίσκω ἐγώ δίαιτα ὡς δυνατός εὑρίσκω ἄνθρωπος εἰμί σύν ὁ θεός .